***№60 жалпы орто билим берүү мектеби***

***Ачык сабак***

***Кыргыз тили***

***7-класс***

***Тема: “Кыргыз театрлары”***

***(кайталоо,бышыктоо)***

***Мугалими:Мамбетова Ж.Ж.***

***Бишкек 2022***

**Темасы: “Кыргыз театрлары”**

|  |  |
| --- | --- |
| **Сабактын максаты** | Сабактын көрсөткүчтөрү:  Максаттарга жетти дейбиз,эгерде окуучу... |
| Билим берүүчүлүк:  Сүйлөө кебин өстүрүү,кыргыз тилинде так жана таза сүйлөшөт,аталган тема боюнча маалымат алышат. | Берилген тапшырмаларды так аткарып бере алышса; |
| Өнүктүрүүчүлүк:  Окуучулардын логикалык ой жүгүртүүлөрүн,сөз байлыктарын өстүрүшөт жана аталган тема боюнча түшүнүктөрүн тереңдетишет. | -теманы анализдөөдө окуучулар өз ой-пикирлерин туура, так, эркин баяндай алышса;  -кошумча маалыматтарды айтуу менен өз көз караштарын билдире алышса; |
| Тарбия берүүчүлүк:  Окуучулар изденүүгө, адептүүлүккө, эмгекчилдикке тарбияланышат. | -алган билимди турмушта пайдаланып,адептүүлүк, патриоттуулук жана башка мыкты сапаттарга ээ боло алышса; |

**Сабактын тиби:** өткөн теманы кайталоо, жыйынтыктоо, билимди калыптандыруу.

**Сабактын формасы**: топ менен иштөө.

Сабакта колдонулган интерактивдүү ыкмалар: түшүндүрүүчүлүк, изденүүчүлүк, талкуулоо.

**Сабактын жабдылышы**: каражаттар: темага ылайык таркатмалар, түстүү сүрөттөр, маркер, кереге, Ч.Айтматовдун чыгармасынан алынган каармадардын буюм-тайымдары.

**Предмет аралык байланыш**: тарых, кыргыз адабияты.

**Сабактын жүрүшү**

|  |  |  |
| --- | --- | --- |
| № | Сабактын этаптары | Мугалимдин иш-аракети |
| 1 | Кыргыз Республикасынын Гимни ойнолот |  |
| 2 | Уюштуруу | Окуучулар менен саламдашат;  Жагымдуу маанай уюштурат  -Арыбаңыздар, урматтуу меймандар, саламатсыңарбы балдар! Бүгүнкү сабагыбыз күндөгүдөн өзгөчө болмокчу.  -Силер керектүү маалымат алып, сабак силер үчүн жемиштүү болот деп ишенем. |
|  | Окуучуларды мээге чабуул аркылуу актуалдаштыруу (театр атрибуттары) | -Балдар, биз буга чейинки сабакта силер менен эмне жөнүндө сүйлөшкөнбүз?  -Кандай театрлар бар?  -Келгиле эстейбиз, театрда эмнелер бар? |
| 3 | Сабактын темасы жана күтүлүүчү натыйжалар менен тааныштырат | Мугалим өтүлүүчү сабактын темасын, максаттарын жана күтүлүүчү натыйжалар тууралуу айтат.  -Бүгүнкү сабагыбызда “**Кыргыз театрлары**” деген теманы жалпылоо менен бирге кемтик сүйлөмдөргө токтолуп,кайталап өтөбүз.  -Сабагыбыздын эң негизги **максаттары:** кемтик сүйлөмдү кайталайбыз, театрлар тууралуу кошумча маалымат алабыз. каармандарды чагылдырып,каармандарга мүнөздөмө бергенге үйрөнөбүз. |
| 4 | Интервью | Кошумча маалымат алууга биздин окуучулар театрлар тууралуу изилдөө жүргүзүшкөн, келгиле көрөлү. |
| 5 | Сабакты бышыктоо  Кайтарым байланыш | Балдар , театр постановкаларында дайыма монолог жана диалог колдонулат. Монолог жана диалог сөзсүз түрдө кемтик сүйлөм менен коштолот.  Келгиле эстейбиз монолог жана диалог деген эмне? |
| 6 | Топтордо иштөө | Келгиле анда, театрлар жөнүндө диалог түзөбүз. Кемтик сүйлөмдөрдү колдонобуз. |
|  | Топтордо иштөө | Балдар, өткөн сабакта биздин кийинки сабагыбыз өзгөчө кызыктуу болот дегем. Бүгүнкү сабагыбызды кызыктуу кыла турган силерсңер. Үйгө тапшырма театрдаштырылган инсценировка даярдоо болчу.  Ким кандай даярданды азыр көрөбүз. Театрдын кайсы түрлөрүн алдыңар? Азыр кунт коюп балдардын ишин көрөбүз, башка топтор болсо уккан кемтик сүйлөмдөрдү дептерге жазабыз.  Уккан кемтик сүйлөмдөрдү окуучулар окуп угузушат. |
|  |  | Бугу эненин бешик ыры ырдалат |
| 7 | Суроо жооп аркылуу сабакты бекитүү | Театрга барасыңарбы?  Театрда тамак жейби?  Театрда ырдайбы?  Кино кайсы жакта көрсөтүлөт?  Билети жок театрга кирсе болобу?  Театрда уктаса болобу?  Актерлор театрда жашайбы?  Силер режиссерсуңарбы?  Гримерлор чач жасалгалайбы?  Мен актрисамынбы?  Секирип ойносо болобу?  Спектакль көрүүгө болобу?  Той өткөрсө болобу?  Концерт койсо болобу?  Мени жакшы көрөсүңөрбү?  -Мен да силерди жакшы көрөм! |
| 8 | Рефлексия | -Балдар, кайсы жазуучунун, кайсы чыгармасы бүгүн биздин сахнада ойнолду?  Биз эмне жөнүндө маектештик? |
| 9 | Үйгө тапшырма | Бишкек шаарыбыздагы театрлардын сүрөтүн тартып сүйлөм түзүп келгиле. |
| 10 | Жыйынтыктоо  Баалоо | -Чыңгыз Айтматов өзүнүн чыгармалары менен биздин өлкөбүздү бүт дүйнөгө таанытып из калтырды, келгиле биз да бүгүнкү сабагыбыздан эстелик катары өз изибизди калтыралы. (алакандар чапталат)  -Силерге сабак жактыбы?  -Мен да силердин ишиңерге канааттандым.  -Биздин меймандарыбызга терең ыраазычылык билдирип, бүгүнкү сабагыбыздан эстелик катары кичинекей белек тапшырып коелу. |

**Билет**

**Касса**

**Орундуктар**

**Сахна**

**Спектакль**

**Сахна арты**

**Опера**

**Кино**

**Фойе**

**Гардероб**

**Афиша**

**Оркестр**

**Суфлер**

**Артист**

**Гример**

**Режиссер**

**Дирижер**

***№60 жалпы орто билим берүү мектеби***

***Сабактын анализи***

***Кыргыз тили***

***7-класс***

***Тема: “Кыргыз театрлары”***

***(кайталоо, бышыктоо сабагы)***

***Мугалими:Мамбетова Ж.Ж.***

***Бишкек 2022***

**Сабактын анализи**

Бишкек шаарындагы Октябрь районуна караштуу №60 жалпы орто билим берүү мектебинин кыргыз тили жана адабияты мугалими Мамбетова Жазгүлү Жакшылыковнанын кыргыз тили сабагы боюнча 7-класста өтүлгөн “Кыргыз театрлары” деген темадагы кайталоо, бышыктоо сабагына анализ берүүсү.

Мен, Мамбетова Жазгүлү Жакшылыковна бүгүнкү кыргыз тили сабагында “Кыргыз театрлары” деген теманы кайталоо, бышыктоо сабагы катары тандап алдым. Бул тема окуу программасында каралган.

**1.Сабактын максаттары боюнча:**

Бүгүнкү сабагымды максатына жеткирүүдө окуучуларга түшүндүрүү үчүн төмөнкүдөй 3 багытта, б.а., билим берүүчүлүк, тарбия берүүчүлүк, өнүктүрүүчүлүк максаттарын туура коюп алууну пландадым.

**Билим берүүчүлүк макстатында:** Окуучулардын кыргыз тилинде так жана таза сүйлөөсү, өз оюн тартынбай билдирүүсү, суроолорго так жооп берүүсү, жана жаңы билимдерди өздөштүрүүдө, теманы толук билүүгө үйрөтүү каралды.

**Тарбиялоочулук максатында**: Сабактын тарбиялык максаттары болуп окуучулардын патриоттук сезимдерин ойготуу менен бирге,темага ылайык, окуучулардын руханий маданиятын өстүрүү болду. Ошондой эле адеп-ахлактык, акыл-эс, эстетикалык, эмгекке тарбиялоо эске алынды. Окуучуларды өз алдынча аракетке, ойчул активдүүлүккө кызктыруу да сабагымдын тарбиялык максаты катары ишке ашты деп ойлойм.

**Өнүктүрүүчүлүк максатында**: Тандалган тема аркылуу балдардын дүйнөнү таанууга болгон кызыкчылыктарын ойготуу, алардын эмоциясындагы эркиндикти, чыгармачылык эргүү менен ой пикирлерин жаратууга көнүктүрүү, актерлук чеберчилигин ойготуу болуп саналды.

**2.Сабактын эфективдүү өтүлүшү үчүн төмөнкү багыттар каралды:**

Сабакка коюлган үч багыттагы максаттардын туура коюлушунан улам, окуучулар сабакты туура түшүнүүгө багыт алышты.

**Сабактын тиби:** алган билимдерин кайталоо жана жалпылоо;

**Методу**: интерактивдүү ыкма аркылуу изденүү менен тандалып алынган теманы толук түшүнүүгө шарт түзүү менен, өз алдынча топтордо иштөө;

**Сабактын формасы**: топко бөлүп иштөө, жалпы класста окутуу -түшүндүрүү, көрсөтүү менен жүргүзүлдү.

Сабагымды баштарда жагымдуу маанай тартуулап, класста көңүлдүү психологиялык жагдай түзүүгө аракеттендим. Мунун натыйжасында сабагым эффективдүү өтүп, убакыт рационалдуу колдонулду.

**3.Окуу материалындагы сабактын мазмунунун сабактын этаптары менен ачылышы**

Сабактын башында өткөн материалды кайталап, бүгүнкү сабагыбыз жыйынтыктоо сабагы болоору айтылды. Ошондой эле сабактын максаттары айтылып өтүлдү.

Интерактивдүү ыкма менен сабак өтүүдө окуучуларга дифференциалдуу мамиле, тактап айтканда, толук жана жекече мамиле түзүүдө, өтүлгөн теманы начар жана толук өздөштүргөн окуучулар менен иш жүргүзүлдү. Ар бир окуучу өз оюн айтууга аракет кылды.

Бүгүнкү сабагымдын негизги мазмунун ачууда окуучулар менен толук иштеп, көрсөтмөлүүлүктү терең пайдаланып, изденип отурдум. Ролдоштуруп аткарган чыгармалар дүйнөнү таанууга болгон көз караштарын өнүктүрүүгө, “Миң уккандан, бир көргөн” өтө таасирдүү экендигине ынандым. Мында теория менен практиканын ортосундагы байланышты чечтим. Себеби, балдар көргөндөрү боюнча ой жүгүртүүгө жакшы катышышты. Интерактивдүү ыкманын натыйжалуулугу окуучуларды топко бөлүп алып иштеткен учурда, алар тапшырмаларды жакшы чечмелешип, сабакты так-таамай өздөштүрүшкөнүн байкадым.

Теманын мазмунун ачууда кыргыз адабияты, кыргыз тарыхы сабактары менен байланыштыруу аркылуу алардын дүйнөнү таанууга,сулуулукка суктанууга, кызыгууга, эмгекти сүйүүгө жана ошондой эле башка сабактарга болгон кызыгуусун ойгото алдым деп ойлойм.

Сабакты өтүүдө окуучулар менен иштөө, алардын ички дүйнөсүндөгү кызыгууларын тереңирээк билүүгө, изилдөөгө, туура өздөштүрүүгө багыт берүү менен иш стилимдеги негизги максатыма жеттим деп ойлойм.

**4.Сабакта колдонулган каражаттар:**

Сабактын ар бир даярдалган бөлүктөрүнүн каражаттарынын, анын максатына ылайык келип колодонулушу эске алынды. Мисалы: Көрсөтмөлүүлүк каражат болуп кереге, сандык, Ч.Айтматовдун “Ак кеме” чыгармасынан алынган Нургазынын фуражкасы, китепкабы, Бугу эненин мүйүзү ж.б. негизги максатын ачты деп ойлойм. Ал эми техникалык каражаттар-проектор, ноутбук, такта окуучулардын көрүп, угуп ой жүгүртүүсүнө шарт түздү. Бул каражаттар окуучулардын контингентине, сабактын мазмунуна жана конкреттүү максаттарына жетүүгө жардам берди деп ойлойм.

Класс активдүү, жандуу, жароокер, дилгир балдар болгонуктан сабагымда пландаган максаттарыма жеттим деп ишенем.

Көңүл бурганыныздар үчүн чоң ырахмат!